stanford-oval/wikipedia huggingface dataset:
FAMMM-oireyhtymä

FAMMM-oireyhtymä on genodermatooseihin kuuluva perinnöllinen oireyhtymä. Sille ominaisia ovat ihon melanosyyttiset luomet, joita yleensä on yli viisikymmentä, usein sadoittain. Geenivirhettä kantavissa suvuissa on suuri melanoomariski. Lisäksi osassa FAMMM-suvuista on kasvanut riski ainakin haimasyöpään, mahdollisesti myös joihinkin muihin syöpätauteihin sairastumiseen. Taustalla on arviolta 20–40 %:ssa tapauksista mutaatio CDKN2A-geenissä. Mutaatio periytyy autosomissa vallitsevasti. Sillä on epätäydellinen penetranssi ja vaihteleva geneettinen ilmentyminen. Melanoomista arviolta 5–12 % liittyy perintötekijöihin ja näistä mahdollisesti 40 % CDKN2A-geenin mutaatioihin.
Terminologia

Jos henkilöllä on iholla yli 50 luomea ja niistä vähintään kolme on epätyypillisiä, dysplastisia eli ärjyluomia, puhutaan epätyypillisten luomien oireyhtymästä (AMS) eli dysplastinen neevus -oireyhtymästä. FAMMM-oireyhtymästä puhutaan niissä tapauksissa, joissa tämä epätyypillisten luomien oireyhtymä kulkee suvuittain eli kytkeytyy perimään.
FAMMM-oireyhtymän nimi tulee englannin kielen sanoista familial atypical multiple mole melanoma, joten FAMMM-oireyhtymä on "perinnöllinen epätyypillisten multippelien luomien ja melanooman" oireyhtymä. Myös tavanomainen runsasluomisuus on melanooman riskitekijä, mutta ei itsessään viittaa FAMMM-oireyhtymään.
Historia

Vuonna 1820 Norris laati nykyään ensimmäisenä FAMMM-tapauskuvauksena pidetyn raportin. Hän kuvasi 59-vuotiaan miehen, jolla oli suuri luomimäärä, melanooma ja molempien sukuhistoria. Vuonna 1968 Henry T. Lynch ja Krush havaitsivat ensimmäisinä haimasyövän mahdollisen yhteyden runsasluomisuuteen ja melanoomaan. Kymmenen vuotta myöhemmin Lynch ehdotti tälle perinnölliselle syöpäalttiusoireistolle FAMMM-nimeä, joka sittemmin vakiintui käyttöön.
1980-lukuun mennessä monet tutkimukset olivat vahvistaneet FAMMM-oireyhtymään liittyvän autosomaalisen, vallitsevan periytymistavan vaihtelevalla ilmentymisellä ja alentuneella penetranssilla. Samoihin aikoihin useat tutkimukset vahvistivat yhteyden haimasyövän ja FAMMM-oireyhtymän välillä joissain suvuissa. Vuonna 1992 löydettiin kromosomissa 9 sijaitsevan CDKN2A-geenin mutaatioita suvuissa, joissa FAMMM-oireyhtymä kulkee. Henry T. Lynch ehdotti täsmällisempää nimitystä "FAMMM-haimasyöpä" oireyhtymän alatyypille, joka esiintyy niissä suvuissa, joissa myös haimasyöpäriski on koholla.
Oireet

FAMMM-oireyhtymässä luomia on iholla tyypillisesti yli viisikymmentä, usein sadoittain. Niiden joukossa on epätyypillisiä luomia, jotka voivat muistuttaa varhaista melanoomaa. Enemmistö luomista kuitenkin on kliinisesti tavallisen oloisia. Histopatologisesti FAMMM-oireyhtymään liittyvä melanooma ei eroa muista melanoomista.
FAMMM-oireyhtymän ilmiasu on hyvin vaihteleva sekä eri suvuissa että niiden sisällä. Osalla esiintyvät kaikki FAMMM-oireyhtymän klassiset piirteet, mutta kaikilla ei ole tyypillisiä ihoilmentymiä. Melanooman osalta penetranssi on CDKN2A-mutaatiotapauksissa 80 vuoden ikään mennessä arvioilta 58–92 %. Tässä on havaittu esiintyvän maantieteellistä vaihtelua. Haimasyövän kohdalla penetranssiksi on arvioitu 75 vuoden ikään mennessä 17 %. Haimasyövän riskin on arvioitu olevan FAMMM-oireyhtymässä 13–22-kertaisesti koholla. Tähän tulokseen päätyneen katsauksen laativat vuonna 2008 Henry T. Lynch ja muut. Todistusarvoa heikentää katsauksen perustuminen osittain hyvin pieniin potilasaineistoihin.
Franjo Tuđmanin lentoasema

Franjo Tuđmanin lentoasema (IATA: ZAG, ICAO: LDZA), on Kroatian pääasiallinen kansainvälinen lentoasema. Lentoasema sijaitsee 10 kilometrin päässä Zagrebista. Vuonna 2012 lentoasema palveli 2 343 309 matkustajaa. Lentoasema on Croatia Airlinesin solmukohta. Vuonna 2013 on määrä alkaa lentoaseman laajennus, joka valmistunee  2015.päivitettävä
Historia

1909 - Zagrebin ensimmäinen lentopaikka rakennettiin kaupungin länsiosaan.
1927 - Charles Lindbergh laskeutui Borongajn lentopaikalle (Zagrebin itäosassa) Atlantin valtameren ylityksen jälkeen.
1928 - Lentokentälle aloitettiin matkustajaliikenne 15. helmikuuta.
1947 - Kaupalliset toiminnot siirrettiin entiseen lentotukikohtaan kaupungin lounaispuolelle, Luckon kylään. Parhaillaan Luckossa ollut kenttä palveli 167 000:ta matkustajaa.
1962 - Uusi lentoasema avattiin Plesoon Luckon kaakkoispuolelle.
1966 - Zagrebin lentoasemalle avattiin moderni matkustajaterminaali, jonka pinta-ala oli 5 000 m2.
1974 - Kiitotietä laajennettiin 3252 metrin pituiseksi, ja terminaalia laajennettiin. Laajennuksen jälkeen terminaalin pinta-ala oli 12 000 m2.
2004 - Lentoasemalle asennettiin CAT-IIIb Instrument Landing System (ILS).
2008 - VIP-terminaali avattiin. Terminaalia laajennettiin 15 000 m2:iin.
2013-2015 - Uuden, 70 000 m2:n kokoisen terminaalin rakennustöiden on määrä alkaa huhtikuussa, tai viimeistään toukokuussa 2013. Terminaalin laajennustöiden myötä lentoaseman vuosittainen matkustajakapasiteetti kasvaa 5,5 miljoonaan matkustajaan. Terminaalin on määrä valmistua kesällä 2015.
Lentoyhtiöt ja kohteet

| Lentoyhtiö | Kohteet |
| --- | --- |
Aeroflot: Moskova-Šeremetjevo
Air France  Brit Airin operoimana: Pariisi-CDG
Austrian Airlines  Tyrolean Airwaysin operoimana: Wien
British Airways: Lontoo-Heathrow
Croatia Airlines: Amsterdam, Ateena, Bol, Bryssel, Kööpenhamina, Dubrovnik, Frankfurt, Istanbul-Atatürk, Lontoo-Gatwick, Lontoo-Heathrow, München, Pariisi-CDG, Podgorica, Pristina, Pula, Rooma, Sarajevo, Skopje, Split, Wien, Zadar, Zürich  Kausittainen: Antalya, Rijeka, Tel Aviv-Ben Gurion
EasyJet: Lontoo-Gatwick
Germanwings: Köln/Bonn, Stuttgart
Iberia: Kausittainen: Madrid
Korean Air: Kausittainen Charter: Soul
Lufthansa: Berliini-Tegel, Frankfurt
Lufthansa  Augsburg Airwaysin operoimana: München
Lufthansa  Lufthansa CityLinen operoimana: München
Norwegian Air Shuttle: Kausittainen: Kööpenhamina
Nouvelair: Kausittainen: Monastir
Qatar Airways: Budapest, Doha
TAP Portugal: Bologna, Lissabon
Sky Work Airlines: Berne
Sun d'Or  El Alin operoimana: Tel Aviv-Ben Gurion
Turkish Airlines: Istanbul-Atatürk
Vueling: Kausittainen: Barcelona
Aiheesta muualla

Kuvia tai muita tiedostoja aiheesta Franjo Tuđmanin lentoasema Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Zagreb Airport
Croatia Airlinesin lentokone ja lennonjohtotorni
Zagrebin lentoaseman lähtöaula
JALi Boeing 747-400 Zagrebissa
Liikennettä Zagrebissa
Käännös suomeksi
Färsaarten parlamentti

| Färsaarten parlamentti> Tyyppi |
| --- | --- |
Tyyppi:  yksikamarinen
Johto
Puhemies:  Jógvan á Lakjuni (Kansanpuolue)
Kokoonpano
Edustajia:  33 
Puolueet:  Hallitus (15)       Unionipuolue (7)       Kansanpuolue (8) Oppositio (18)      Sosiaalidemokraattinen puolue (7)       Tasavalta (6)       Keskustapuolue (2)       Framsókn (2)       Itsehallintopuolue (1)
Vaalit
Viimeisimmät vaalit:  31. elokuuta 2019
Seuraavat vaalit:  8. joulukuuta 2022
Kokouspaikka
 Logo
 Tinganes, Tórshavn
Kotisivut
 http://www.logting.fo/
Färsaarten parlamentti (fääriksi Føroya Løgting, tansk. Færøernes Lagting) on Färsaarten lainsäädäntöelin. Parlamentissa on 33 paikkaa, ja edustajat valitaan vaaleilla neljän vuoden välein. Parlamentin puhetta johtaa puhemies. Vuonna 2015 valitun parlamentin suurimmat puolueet ovat sosiaalidemokraattinen puolue ja republikaaninen puolue.
Historia

Färsaarten parlamentin historia ulottuu todennäköisesti 800-luvulle, jolloin viikingit asettuivat saarille. Ensimmäiset maininnat siitä ovatn Färsaarelaisten saagassa vuodelta 1200. Alkuvaiheissa seoli  skandinaavinen ting, jossa talonpojat pystyivät kommentoimaan päätöksentekoa. Kuningas Maunu VI Lainparantajan uudistusten jälkeen siitä tuli løgting, jossa oli 36 valittua edustajaa. Løgtingilla oli lainsäädännöllinen valta, ja se oli yhteydessä kuninkaaseen ja tämän edustajiin.
Norja yhdistyi 1380 Tanskan kanssa, mutta sillä ei ollut välittömästi vaikutuksia Färsaarten parlamenttiin. Kuningas Kristian V:n hallintoaikana løgtingiä laajennettiin, ja siinä oli jatkossa 48 edustajaa. Parlamentin jäsenten kausi kesti vain vuoden, joten vaihtuvuus oli suurta. Løgtingin jäsenet eivät olleet enää niin kokeneita, mikä vähensi sen merkitystä ja kasvatti tanskalaisten virkamiesten vaikutustavaltaa.
Kielin rauhassa 1814 Tanska ja Norja erotettiin toisistaan mutta Färsaaret jäivät Tanskalle. Kaksi vuotta myöhemmin Løgting lakkautettiin ja Färsaarista tuli Tanskan lääni. Maaherran vastuulla oli jatkossa yksin päättää Tanskan lakien määräämisestä Färsaarille. Løgting perustettiin färsaarelaisten pyynnöstä uudestaan vuonna 1852. Se oli lähinnä neuvoa-antava elin, ja siinä oli 18 valittua jäsentä. Maaherralla ja tuomiorovastilla oli paikka parlamentissa, ja maaherra toimi sen puheenjohtajana. Løgtingin jäsenmäärää kasvatettiin 22:een vuonna 1906. Maaherra menetti paikkansa puheenjohtajana ja tuomiorovasti paikkansa parlamentissa vuonna 1923.
Toisen maailmansodan jälkeen Løgtingin ja Tanskan kansankäräjien edustajat neuvottelivat Färsaarten asemasta. Saarilla järjestettiin vuonna 1946 kansanäänestys itsenäisyydestä. Itsenäisyyden kannattajat voittivat täpärästi, mutta kuningas Kristian X hajotti Färsaarten parlamentin, ja uusien vaalien jälkeen itsenäisyyttä vastustavat saivat enemmistön. Uusi parlamentti neuvotteli Tanskan kanssa, ja keskustelujen seurauksena Färsaarille myönnettiin 1. huhtikuuta 1948 laaja itsehallinto.
Itsehallintolain astuttua voimaan parlamentin asema muuttui merkittävästi. Sillä oli ollut aiemmin vain neuvoa-antava rooli, siitä tuli lakiasäätävä elin. Itsehallintolaki antoi Färsaarten parlamentille toimivallan useissa Färsaarten sisäpolitiikkaan liittyvissä asioissa, mutta esimerkiksi puolustus- ja ulkopolitiittinen valta säilyi Tanskan kansankäräjillä.
Viimeisimmät vaalit

Viimeisimmissä paikallisparlamentin vaaleissa (fäär. Løgtingsvalið) kannatustaan kasvattivat Unionipuolue ja Kansanpuolue. Sosiaalidemokraatit, tasavaltalaiset ja itsehallintolaiset sen sijaan menettivät kukin yhden paikan. Äänestysaktiivisuus oli 89,8%. .
Uusia puolueita olivat Färsaarten puolue (Føroyaflokkurin) ja Kannabisaloite (Framtakið fyri rættinum at velja kannabis), joista kummankin kannatus jäi alle 1% eivätkä ne saaneet paikkoja parlamentissa.
Vaalitulosten pohjalta muodostettiin kolmen puolueen (Unionipuolue, Kansanpuolue ja Keskustapuolue) voimin porvarillinen hallitus, jonka pääministerinä toimii Bárður á Steig Nielsen (unionistit). Ministereitä ABH-hallituksessa (kirjaimet tulevat puolueiden ns. vaalikirjaimista) on seitsemän, joista Unioni- ja Kansanpuolue saivat kummatkin kolme ja Keskustapuolue yhden salkun.
Keskustapuolue jätti hallituksen lokakuussa 2022, kun sitä edustava ulkoministeri Jenis av Rana erotettiin virastaan. Syynä tähän olivat av Ranan kielteiset kommentit Søren Pape Poulsenin, avoimesti homoseksuaalin miehen, mahdollisesta noususta Tanskan pääministeriksi. Hallitus menetti keskustapuolueen lähdettyä enemmistönsä ja ilmoitti järjestävänsä ennenaikaiset vaalit 8. joulukuuta 2022.
František Plesnivý

| František Plesnivý |
| --- | --- |
 Villa Gabriela, jossa Plesnivý kuoli
Henkilötiedot
Syntynyt: 4. huhtikuuta 1845 Unhošť,  Itävallan keisarikunta
Kuollut: 9. elokuuta 1918 (73 vuotta) Hradec Králové,  Itävalta-Unkari
Ammatti:  arkkitehti
Puoliso:  Gabriela Plesnivá
Lapset:  Ferdinand (1882–1934)
Muut tiedot
 Nimikirjoitus
František Plesnivý (4. huhtikuuta 1845 – 9. elokuuta 1918) oli itävalta-unkarilainen arkkitehti, joka oli tunnettu varhaisista jugendtyylisistä- ja myöhemmistä utilitaristisista suunnittelutöistään.
Hänen suunnittelemiaan rakennuksia onmuun muassa Ettrichova Vila, joka Jaroměřin kaupungissa (nykyisessä Tšekin tasavallassa). Ettrichova Vila esiintyy Jan Hřebejkin vuoden 2000-elokuvassa Musíme si pomáhat, ja 1800-luvun lopulla taloa suosivat ihailijat, kuten keisari Frans Joosef I.
Vuonna 1897 František Plesnivý suunnitteli ja rakensi perheelleensä huvilan Villa Gabrielan Hradec Královeen kaupunkiin. 1900-luvun alussa Plesnivý suunnitteli ja rakensi myös kirkkoja, tehtaita ja julkisia rakennuksia, kuten vesitorneja.
Palkinnot

Vuonna 1898 Plesnivý sai arkkitehtuurin ja tekniikan näyttelyssä Prahan kaupungin hopeamitalin.
Aiheesta muualla

Kuvia tai muita tiedostoja aiheesta František Plesnivý Wikimedia Commonsissa
Pencák, Marcel, "Kaple Neposkvrněného početí Panny Marie", Hradec Králové Architecture Manual, 2024.
Koe tyhjiöpumpulla

| Koe tyhjiöpumpulla |
| --- | --- |

Nimi:  Koe tyhjiöpumpulla
Tekijä:  Joseph Wright
Valmistumisvuosi:  1768
Sijainti:  National Gallery
Paikkakunta:  Lontoo
Koe tyhjiöpumpulla (engl.  An Experiment on a Bird in the Air Pump) on englantilaisen Joseph Wrightin maalaus noin vuodelta 1768. Maalaus on nykyisin National Galleryssa Lontoossa.
Maalauksessa Wright kuvaa tiedemiestä, joka osoittaa hapen välttämättömyyttä elämälle pitämällä lintua lasikuupassa, josta imetään ilma pois tyhjiöpumpulla. Jos pumppausta jatketaan, lintu kuolee. Katsojien ilmeet kuvastavat paitsi kuolevan linnun herättämiä tunteita, myös tieteen nostattamia ihmetyksen ja pelon tunteita.
Teoksen dramaattinen valaistus on peräisin yhdestä kynttilästä.
Aiheesta muualla

Kuvia tai muita tiedostoja aiheesta Koe tyhjiöpumpulla Wikimedia Commonsissa
Keskusputkirunko

Tatra T11 -mallin keskusputkirunko ja vinoheiluriakselisto.
Keskusputkirunko on kuorma- ja henkilöautoissa käytetty runkorakenne.
Keskusputkirungon kehitti Tatran suunnittelija, autotekniikan pioneeri Hans Ledwinka. Ensimmäinen auto jossa rakennetta käytettiin oli 1923 esitelty Tatra T11. Rakenne perustuu nimensä mukaisesti keskellä olevaan putkeen johon on yhdistetty voimansiirron komponentteja. Ratkaisu on perinteiseen tikapuurunkoon verrattuna erittäin kevyt ja vääntöjäykkä. Lisäksi siihen saadaan helposti yhdistetyksi taka-akselin erillisjousitus joka yleensä on vinoheilurityyppinen.
Henkilöautoissa keskusputkirunkoa käytettiin Tatran lisäksi Škodassa. Ensimmäinen keskusputkirungolla varustettu Škoda oli malli 420, viimeinen oli vuonna 1959 esitelty Octavia. Keskusputkirunko jäi pois käytöstä 1964 kun esiteltiin uusi takamoottorinen Škoda 1000MB jossa oli itsekantava korirakenne.
Keskusputkirunko on edelleen nykyäänkin käytössä Tatran kuorma-automalleissa.
Aiheesta muualla

Havainnollistava kuva Tatran kuorma-auton runkorakenteesta ja vinoheiluriakselistoista (Arkistoitu – Internet Archive)
Tatra (Arkistoitu – Internet Archive)
Khurdan piirikunta

Khurdan piirikunta (orijaksi ଖୋର୍ଦ୍ଧା ଜିଲ୍ଲା, Khorddhā jillā) on yksi Intian Odishan osavaltion 30 piirikunnasta. Piirikunta rajautuu lännestä Ganjamin ja Nayagarhin piirikuntiin, pohjoisesta Cuttackin piirikuntaan ja kaakosta Purin piirikuntaan ja Bengalinlahteen.
Piirikunnassa oli vuoden 2011 väestönlaskennassa 2 251 673 asukasta.
Deputaatti

Deputaatti (lat. dēputā'tus) on muuna kuin rahana suoritettava vero eli luontoisvero. Erityisesti deputaatiksi kutsuttiin papeille suoritettavaa veroa Viipurin läänissä. Deputaatti-niminen maavero syntyi, kun papeille menevä osa kymmenyksistä (tertiaalikymmenykset eli kolmannesjyvät) ja kirkolle menevä osa kruununkymmenyksistä yhdistettiin Venäjän vallan alla olleessa läänissä.
Koko läänistä kannettava jyvämäärä jaettiin kaikkien perintö- ja kruununtilojen suoritettavaksi. Veron kokosi valtion veronkantomies, joka toimitti jyvät papeille. Deputaatin keräämistä jatkettiin vuoden 1811 jälkeenkin, jolloin Viipurin lääni yhdistettiin Suomeen. Se lakkautettiin vasta läänin verotusta uudistettaessa 16. heinäkuuta 1886 annetulla ja 1889 toimeenpannulla asetuksella. Deputaatin sijalle tuli tavallinen kymmenysvero.
Khushi Ram

Khushi Ram (15. tammikuuta 1916 Gurdaspur, Punjab – ?) oli intialainen voimistelija, joka osallistui Helsingin olympiakisoissa kaikkiin miesten henkilökohtaisiin lajeihin sijoittuen parhaimmillaan rekillä sijalle 183. Permannolla hän oli 184. ja muissa lajeissa viimeinen - 185.
Der Angriff

Der Angriffin nimiplanssi 30. tammikuuta 1933.
Der Angriff (suom. Hyökkäys) oli berliiniläinen sanomalehti, jonka Joseph Goebbels perusti vuonna 1927. Lehden tavoitteena oli kerätä lisää tukea natsiaatteelle, ja siinä onnistuttiinkin erinomaisesti.
Jotkin natsien tärkeimmistä propagandassaan käyttämistä teemoista esiteltiin Der Angriffin sivuilla. Lehdessä muun muassa vankistettiin Horst Wesselin ympärille rakennettua sankaritarinaa ja esitettiin ensimmäisen kerran ajatus ”tuntemattomasta SA-miehestä”.
Dom (arvonimi)

Dom on arvonimi, jota käytetään lähinnä benediktiinien piirissä useissa maissa, mutta eri maissa eri tavoin.
Dom on benediktiinimunkin arvonimi (vert. myöh. latinan "Domnus" - "herra"). Englannissa "dame" voi usein olla benediktiininunnien arvo- tai puhuttelunimi.
Khus

Khus (m.kreik. χοῦς, khūs tai khous, lat. chus) voi viitata seuraaviin:
khus, antiikin kreikkalainen viinikannu
khus, antiikin kreikkalainen mittayksikkö
Khoes (monikko, ’khukset’), yksi Anthesteria-juhlan päivistä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Chus”, voi hakea sivunnimihaulla, laajalla sivunnimihaulla tai tekstihaulla.
Kokon seisake

Kokon seisake (lyh. Kk) oli seisake Riihimäki–Lahti-radalla. Se sijaitsi Riihimäen Taipaleessa, Karhintien varrella. Seisake avattiin 15. lokakuuta 1949. Henkilöliikenne seisakkeella lakkautettiin 3. kesäkuuta 1984 ja kokonaisuudessaan liikennepaikka lakkautettiin vuosi myöhemmin 2. kesäkuuta 1985.
Dom-2

Dom-2 on vuonna 2004 alkanut venäläinen tositelevisio-ohjelma, jota esitetään TNT-kanavalla. Se on Guinnessin ennätystenkirjan mukaan pisimpään jatkunut tositelevisio-ohjelma maailmassa. Vuonna 2020 Dom-2 oli jatkunut yhtäjaksoisesti jo 5800 päivää. Dom-2 on jatkoa sen ensimmäiselle tuotantokaudelle Dom-1. Ohjelman ensimmäisellä kaudella kilpailijoiden piti rakentaa taloa samalla kun heidän oli löydettävä itselleen partneri. Lopuksi parit kilpailivat itse talosta.  Ensimmäinen kausi ei saavuttanut suurta suosiota ja ohjelman konseptia päätettiin muuttaa siten, että Dom-2-ohjelmassa keskitytään enemmän parisuhteiden luomiseen kuin talon rakentamiseen.
Kilpailijoiden tehtävänä on asua keskenään suljetussa ympäristössä ja löytää itselleen seurustelukumppani sekä ylläpitää parisuhdetta. Joka viikko kumppanittomat kilpailijat ovat vaarassa pudota kisasta pois. Katsojat pääsevät seuraamaan talon tapahtumia päivittäin erilaisten koostelähetysten kautta. Ohjelmassa on nähty useiden kilpailijoiden avioitumisia ja vuonna 2009 syntyi ensimmäinen Dom-2-pariskunnan lapsi. Vuonna 2014 ohjelmaa alettiin kuvaamaan Venäjän lisäksi myös Seychelleillä, jonne avattiin ohjelman lisäasuinalue Ostrov Ljubvi. Ohjelman juontajina ovat toimineet muun muassa: Ksenija Sobtšak, Ksenija Borodina ja Olga Buzova.  Ohjelmassa kilpaili suomalainen Antti Kurhinen vuonna 2011.
Khumib

| Khumib |
| --- | --- |
 Khumibin seutua
Alkulähde:  Lähellä Orupembea, Kunenen alueella
Laskupaikka:  Atlantin valtameri
Maat:  Namibia
Pituus:  n. 80 km
Valuma-alue:  n. 2 300 km²
Khumib on joki Kunenen alueella luoteisessa Namibiassa. Siinä on vettä ainoastaan ajoittain sadeaikana marraskuusta maaliskuuhun. Sen valuma-alueen arvioidaan olevan 2 200–2 300 km².
Khumibin alkulähde on Orupemben kylän lähellä Kunenen alueen kaukaisessa luoteisosassa. Sieltä joki matkaa länteen Luurankorannikolle. Jos joessa on vettä, se yleensä kuivuu matkalla rannikolle. Vain harvoin sen vesi pääsee Atlantin valtamereen asti.
Firebox Metal Fest

Firebox Metal Fest (FMF) oli suomalainen musiikkifestivaali. Se järjestettiin ensimmäistä kertaa 18.–19. huhtikuuta 2008 Seinäjoen Rytmikorjaamolla. Nimensä mukaisesti festivaali keskittyi raskaan musiikin tarjontaan. Festivaalia järjesti seinäjokelainen levy-yhtiö Firebox. Viimeisen kerran festivaali järjestettiin vuonna 2011.
Esiintyjät > Esiintyjät 2011

Perjantai 30. syyskuuta 2011
Marduk (Swe)
Shining (Swe)
Barren Earth
De Lirium's Order
Vuohivasara
Altars Of Destruction
Lauantai 01.lokakuuta 2011
Amorphis
Medeia
Omnium Gatherum
Oranssi Pazuzu
Defiled Icon
Process:Pain
Esiintyjät > Esiintyjät 2010

Perjantai 23. huhtikuuta 2010
Marduk (Ruotsi)
Demonical (Ruotsi)
Skepticism
Torture Killer
Alghazanth
Lauantai 24. huhtikuuta 2010
Samael (Sveitsi)
Ajattara
In Mourning (Ruotsi)
Ghost Brigade
Before the Dawn
Pressure Points
Esiintyjät > Esiintyjät 2009

Perjantai 17. huhtikuuta 2009
Shining (Ruotsi)
Swallow the Sun
Rotten Sound
The Eternal (Australia)
Sotajumala
Lauantai 18. huhtikuuta 2009
Katatonia (Ruotsi)
Forgotten Tomb (Italia)
Sparzanza (Ruotsi)
Spiritus Mortis
Evoken (Yhdysvallat)
Esiintyjät > Esiintyjät 2008

Perjantai 18. huhtikuuta 2008
Colosseum
Dark the Suns
Throes of Dawn
Metsatöll (Viro)
Enochian Crescent
Lauantai 19. huhtikuuta 2008
Celesty
Ablaze in Hatred
Wulfgar (Ruotsi)
Ghost Brigade
Mar de Grises (Chile)
Impaled Nazarene
Dark Tranquillity (Ruotsi)
Aiheesta muualla

Firebox Metal Fest (Arkistoitu – Internet Archive)
Firebox Records
Rytmikorjaamo
Filip Forsberg

| Filip Forsberg |
| --- | --- |

Henkilötiedot
Syntynyt: 13. elokuuta 1994 (ikä 30) Östervåla, Ruotsi
Kansalaisuus:   Ruotsi
Jääkiekkoilija
Pelipaikka:  oikea laitahyökkääjä
Maila:  oikea
Pituus:  187 cm
Paino:  93 kg
Seura
Seura:  Nashville Predators
Sarja:  NHL
Pelinumero:  9
Pelaajaura
Pääsarjaura:  2013–
Aik. seurat:  Leksands IF (Allsvenskan) Milwaukee Admirals (AHL)
NHL-varaus:  11. varaus, 2012 Washington Capitals
KHL-varaus:  41. varaus, 2011 Sibir Novosibirsk
Carl Filip Anton Forsberg (s. 13. elokuuta 1994 Östervåla, Ruotsi) on ruotsalainen jääkiekkoilija, joka pelaa NHL-seura Nashville Predatorsissa. Hänen vahvuutensa ovat luistelussa, ja TSN:n kykyjenetsijän Craig Buttonin mukaan Forsberg on verrattavissa Brendan Shanahaniin. Forsberg varattiin vuoden 2012 NHL:n varaustilaisuudessa numerolla 11 Washington Capitalsiin.
Ura > Seuraura

Forsberg on Leksands IF:n kasvatti. Hän voitti kauden 2008–2009 päätteeksi U16 SM:n pronssia. Kaudella 2009–2010 Forsberg voitti J20-junioreiden kultaa. Kaudella 2010–2011 Forsberg oli Leksandin J20-joukkueen paras pistemies tehopisteillä 21+19=40. Samalla kaudella hän myös pelasi ensimmäistä kertaa miesten edustusjoukkueessa Ruotsin toiseksi korkeimmalla sarjatasolla Allsvenskanissa, jossa hän pelasi 10 runkosarjaottelua ja kuusi Kvalserien-ottelua tehden tehopisteet 1+1=2. KHL-seura Sibir Novosibirsk varasi Forsbergin toisella kierroksella 41. pelaajana KHL:n varaustilaisuudessa 2011.
Ura > Seuraura > Pelipaikka Allsvenskanissa ja NHL-varaus

Kaudella 2011–2012 Forsberg nousi Leksandin Allsvenskan-miehistöön, mutta pelasi kauden aikana myös J20-joukkueessa. Tammikuussa 2012 NHL:n kykyjenetsijäpalvelu listasi hänet Euroopassa pelaavien kenttäpelaajien rankingissa ykkössijalle NHL:n varaustilaisuuteen 2012. Lopulta Washington Capitals varasi Forsbergin 11. pelaajana NHL:än varaustilaisuudessa kesällä 2012.